钦定古今图书集成/明伦汇编/氏族典/第102卷 > 《廖用贤尚友录》 > 倪可大
## 钦定古今图书集成/明伦汇编/氏族典/第102卷 > 《廖用贤尚友录》 > 倪可大

按《扬州府志》：“可大，字简白，仪真人。少有文名，以岁贡
授霍丘训导。崇祯丁丑，流寇东下，势汹汹，县令黄日
芳适考满，预请以城守属可大，可大慨然身任。贼围
城，督民兵逆战，斩贼数百级，贼少却，侦知邑无火备，
以巨炮攻南门，城遂陷。可大守北门，贼趋执，可大叱
贼啮指喷血，骂不绝口，遂被害。妻戴氏与女皆自缢”，
仆倪表亦从死。事闻，赠国子监学录。